Lav et referat af nedenstående tekst:

Tekst:
Per Zeidler er blevet dømt for rufferi ved at have arrangeret en række gangbang-arrangementer i sit hjem i Mariagerfjord Kommune. Ved arrangementerne har han modtaget en del af betalingen, som skulle gå til pigerne. Byretten i Aalborg fandt tirsdag frem til en strafudmåling på ni måneders fængsel for rufferi, og det medfører tilfredshed hos både sagens forsvarer og anklager. - Jeg tænker umiddelbart, strafpositionen passer meget godt til, at retten finder min klient skyldig, så tror jeg egentlig, niveauet er meget passende, siger forsvarsadvokat Henrik Garlik. - Jeg er ganske godt tilfreds med, dommen er blevet afsagt. Der er tale om, at retten i meget vidt omfang har været enig med anklagermyndigheden i vurderingen af beviserne, og retten har udmålt en ganske anseelig straf, siger specialanklager Kim Kristian Kristensen. Afgørende og specielt bevis Et af de fældende beviser under retssagen var optagelser fra en undercover-journalist, der havde overværet et gangbang. På en af disse optagelser forklarer Per Zeidler, hvordan sex-festerne foregår, og at han tager 20 procent af kvindernes indtjening. - Det er en speciel situation, når man sender en muldvarp ind for at foretage de her optagelser. Der synes jeg, retssikkerhedsmæssigt er betænkeligt, at det er pressen, der driver sagen frem og foretager en egentlig efterforskning, siger forsvarsadvokat Henrik Garlik. Hos anklagemyndigheden er man tilfredse med optagelsernes vigtighed. - Jeg er selvfølgelig godt tilfreds med, at retten har vurderet beviserne på samme måde. Den videooptagelse, der har været vist, og den telefonsamtale, der har været afspillet, har selvfølgelig udgjort en væsentlig del af bevisgrundlaget i denne sag, siger Kim Kristian Kristensen. Ifølge forsvarsadvokat Henrik Garlik skal dommen nu tages til efterretning, inden der skal tages stilling til, om dommen skal ankes. - Per Zeidler er selvfølgelig skuffet over resultatet, men Per er også en realistisk mand, så det var nok heller ikke overraskende for ham. - Nu vil vi gerne se dommen på skrift og gennemlæse den og se, om det er en dom, som landsretten skal kigge på, siger Henrik Garlik.

Referat:
Den tidligere kommunalpolitiker Per Zeidler blev tirsdag idømt ni måneders fængsel.